alexandrainst/scandi-wiki huggingface dataset:
Vanguard TV3

Vanguard TV3 var den fyrste amerikanske freistnaden på å skyta opp og plassera ein satellitt i bane kring jorda. Føremålet med satellitten var å røyna ut evnene til ein tretrinns oppskytingsrakett og å studera påverknadene frå rommiljøet på ein satellitt og systema hans i bane kring jorda. Satellitten skulle òg gje geodetiske målingar gjennom analyse av banen hans.

Oppskyting 
Vanguard TV3 vart freista skoten opp med ein Vanguard-rakett 6. desember 1957 frå Cape Canaveral i USA. Ved oppskyting byrja raketten å stiga, men omtrent 2 sekund etter lettinga miste raketten kraft og byrja å setja seg til att på oppskytingsrampa. Medan han sette seg ned gjekk det hòl på drivstofftankane, og desse eksploderte. Raketten vart øydelagd av eksplosjonen og oppskytingsrampa vart sterkt skadd. Vanguard TV3-satellitten vart kasta bort medan han framleis sende ut vardesignal, men han var skadd og kunne ikkje brukast om att. Vanguard TV3 er i dag plassert på Smithsonian Air and Space Museum.

Den nøyaktige årsaka til ulukka er ikkje kjend; truleg var det ein drivstoffslekkasje mellom drivstofftanken og rakettmotoren, mogelegvis grunna ei laus kopling i ei drivstoffline eller lågt trykk i drivstofftanken som gjorde at noko av det brennande drivstoffet i utstøytingskammeret kunne koma attende til drivstofftanken.

Satellitten 
Vanguard TV3 vog 1,36 kilogram og var forma som ei aluminiumskule 15,2 centimeter i diameter - nesten identisk til den seinare Vanguard 1. Satellitten hadde med seg ein 10 milliwatts 108 megahertz-sendar som gjekk på eit kvikksylvbatteri, og ein 5 milliwatts 108,03 megahertz-sendar som fekk straum frå seks solsellepanel monterte på satellittkroppen. Seks stutte antenner stakk ut frå kulekroppen til satellitten.

Sendarane var tenkte i hovudsak for å senda attende tekniske data og sporingsdata, men kunne og brukast til å finna det totale elektroninnhaldet mellom satellitten og bakkestasjonen. Satellitten hadde i tillegg to termistorar for å måla den indre temperaturen for å kunna vurdera dugleiken til varmevernet til satellitten.

Sjå òg 
 Vanguard 1

Kjelder 
 Vanguard TV3 - NSSDC

Vanguard-prosjektet
Mislukka satellittoppskytingar
Romsonden Akatsuki

Akatsuki ('daggry' på japansk) er ein JAXA-sonde som går i bane kring Venus. Hovudraketten til sonden fungerte ikkje då sonden skulle plassera seg i bane kring Venus i desember 2010, og fyrst på den andre freistnaden 7. desember 2015 gjekk Akatsuki inn i bane kring Venus.

Sonden har mellom anna som mål å studera dynamikken i venusatmosfæren og å leita etter spor etter vulkansk aktivitet og lyn på Venus.

Akatsuki vart skoten opp 20. mai 2010 frå Tanegashima med ein H-IIA-rakett.

Kjelder 

Venussondar
Japanske romsondar
Venus Express

Venus Express var ein ESA-romsonde som gjekk i bane kring Venus. Ferda vart rekna som avslutta i desember 2014 etter at ein miste normal kontakt med sonden 28. november same året.

Venus Express vart skoten opp 9. november 2005 frå Bajkonur-kosmodromen i Kasakhstan, og gjekk inn i bane kring Venus 11. april 2006. Venus Express var basert på teknologien til Mars Express og Rosetta-sonden. Ei av oppdagingane til Venus Express var mogelege spor etter nyleg vulkansk aktivitet på Venus.

I den siste delen av ferda vart banen til Venus Express lægja slik at friksjon frå venusatmosfæren gradvis gjorde banen til sonden endå lægre. Etter kvart gjekk Venus Express som venta tom for drivstoff og kunne ikkje lenger orientera seg mot jorda for å kommunisera. Sonden kunne heller ikkje lenger hevja banen sin og ville gå tapt i venusatmosfæren.

Kjelder 

Venussondar
ESA-sondar
Sumapaz-provinsen

For andre tydingar av ordet, sjå Sumapaz (fleirtyding).

Sumapaz-provinsen er ein av 15 provinsar i Cundinamarca-departementet, Colombia. Han grensar til Soacha-provinsen i nordaust, til Tequendama-provinsen i nordvest, til Tolima-departementet i vest og til bydelen Sumapaz i Bogotá i aust.

Kjelder 
Denne artikkelen bygger på «Sumapaz Province» frå ,  den 13. desember 2015.  
   

Cundinamarca-departementet
Sumapaz

Sumapaz er den 20. bydelen (localidad) i Bogotá, hovudstaden i Colombia. Det er den største av bydelane i Bogotá med flatevidda på 727,44 km2, og dannar eit smalt nord-sørareal, frå utkanten av det urbane området av byen i nord og sørover innanfor grensene til Cundinamarca-departementet mot grensene til Meta i aust og Huila lengst sør. Denne bydelen av Bogotá er landleg. Folkesetnaden var 5667 i 2007. Næringsvegar er jordbruk og husdyrhald.

Historie 
Området var eit viktig pilegrimsmål for muisca-urfolk i førkolumbisk tid, ettersom gudinna Bachue vart trudd å vere neddukka i Iguaque-innsjøen. Det vart oppdaga av Nicolás de Federman på leiting etter El Dorado på 1500-talet.

Sumapaz har vore scene for fleire bygdekonfliktar, inkludert dei i 1928 og 1946. La Violencia frå 1948 gav opphav til danninga av geriljagrupper enno til stades i Colombia. Ved byrjinga av 2000-talet, tok den colombianske hæren territorium frå geriljarørsler som ein del av ein anti-geriljastrategi til president Álvaro Uribe.

Kjelder 
Denne artikkelen bygger på «Sumapaz» frå ,  den 13. desember 2015.  
   

Bogotá
God's Great Banana Skin

God's Great Banana Skin er det 12. studioalbumet til Chris Rea, gjeve ut i 1992. Albumet kom ikkje ut i USA, men somme av songane kom seinare ut på den amerikanske utgåva av det neste albumet til Rea, Espresso Logic.

Songen «Too Much Pride» vart nytta i den erotiske thrilleren Cold Sweat frå 1993.

Innhald

Salstrofé

Medverkande 
Chris Rea - vokal, gitar, produsent
Robert Ahwai - gitar
Sylvin Marc - bass
Max Middleton - piano, klaverinstrument
Martin Ditcham - trommer, perkusjon
Val Chalmers - korvokal
Emma Whittle - korvokal
Neil Amor - lydteknikar
Simon Wall - assisterande lydteknikar, assisterande produsent
Chris Welch - illustrasjonar

Kjelder
Denne artikkelen bygger på «God's Great Banana Skin» frå ,  den 13. desember 2015. 
 oppgav desse kjeldene:

Musikkalbum frå 1992
Chris Rea-album
East West Records-album
Espresso Logic

Espresso Logic er det 13. studioalbumet til Chris Rea, gjeve ut i 1993. Den amerikanske utgåva av albumet er heilt forskjellig frå dei andre utgåvene, og det inneheld to songar («God's Great Banana Skin» og «Miles Is A Cigarette») frå det førre albumet til Rea, God's Great Banana Skin (som ikkje kom ut i USA), i tillegg til «If You Were Me», ein song spelt inn med Elton John i 1993 for albumet hans Duets. Omslaget på den amerikanske utgåva var det same som på den britiske singelen «Espresso Logic». Songen «Julia» var tileigna dottera Julia Christina, som var fire år gammal då albumet kom ut.

Innhald

Europeisk utgåve

Amerikansk utgåve

Salstrofé

Medverkande 
Chris Rea - vokal, gitar, steelgitar, slidegitar, orgel, produsent
Robert Ahwai - gitar
Sylvin Marc - bass
Max Middleton - piano, klaverinstrument
Davy Spillane - sekkepipe
Pete Beachill - trombone
Dave Stewart - trombone
Martin Ditcham - trommer, perkusjon
Elton John - vokal
Val Chalmers - korvokal
Linda Taylor - korvokal
Emma Whittle - korvokal
Tommy Willis - gitarteknikar
Neil Amor - lydteknikar
Stuart Epps - lydteknikar
Paul Mortimer - lydteknikar
Simon Wall - assisterande lydteknikar
Willie Grimston - koordinering

Kjelder
Denne artikkelen bygger på «Espresso Logic» frå ,  den 13. desember 2015. 
 oppgav desse kjeldene:

Musikkalbum frå 1993
Chris Rea-album
East West Records-album
The Best of Chris Rea

The Best of Chris Rea er det andre samlealbumet til Chris Rea, gjeve ut i 1994.

«You Can Go Your Own Way» og «Tell Me There's a Heaven» vart gjevne ut som singlar seint i 1994 for å marknadsføre albumet. 

«Three Little Green Candles» er eit bonusspor som kom ut litt tidlegare på singelen «You Can Go Your Own Way».

Innhald

Salstrofé

Kjelder
Denne artikkelen bygger på «The Best of Chris Rea» frå ,  den 13. desember 2015. 
 oppgav desse kjeldene:

Chris Rea-album
Musikkalbum frå 1994
East West Records-album
Ranger-programmet

Ranger-programmet var den fyrste freistnaden til USA på å ta nærbilete av yta til månen. Ranger-sondane var utforma til å fly rett ned mot måneyta medan dei tok bilete fram til dei slo ned i yta.

Kvar Ranger-sonde hadde seks kamera om bord. Kameraa var like med unnatak av skilnader i eksponeringstid, synsfelt, linser og avlesingstid. Bileta frå dei vellukka Ranger-sondane var betre enn jordbaserte bilete med ein faktor på 1000, og synte at det ville verta ei utfordring å finna ein jamn landingsstad for Apollo-programmet.

Kjelder 
 Ranger to the Moon (1961 - 1965) - NSSDC

Bakgrunnsstoff 

 
Månesondar
NASA-program
Kardemomme

Kardemomme er ei fleirårig urt i ingefærfamilien med frø som blir brukt som krydder.
Arten stammar frå Malabarkysten sør i India. Ein dyrkar kardemomme særleg i Sri Lanka, Søraust-Asia, Jamaica, Guatemala og Australia.

Skildring

Frå ein jordstengel veks det opp 4–5 m høge bladberande skot og 0,5 m høge blomstrande skot. Blada er lansettforma og mørkegrøne på oversida og lyst grøne på undersida. Blomane sit i klasar og er røyrforma, usymmetrisk bygde, med grønkvite kronblad og begerblad. Den iaugefallande delen av blomen består av ein omdanna kvit pollenberar med djupraude striper. Frukta er ei treromma kapselfrukt med brune til svarte, aromatiske frø.

Bruk
Kardemomme er eit urgammalt krydder med eit ujamnt geografisk forbruksmønster. Nesten halve verdsproduksjonen blir brukt i den nære Austen, særleg Saudi-Arabia, og i Skandinavia. Innan arabisk matlaging blir kardemommem særleg brukt til å smaksetja kaffi, og i indisk blir krydderet tilsett te, karriblandingar og til å tyggjast saman med betelblad. I skandinavisk mattradisjon blir kardemomme brukt i bakverk og enkelte kjøtrettar. 

Kardemommeolje blir brukt i enkelte likørar.

Andre krydder med kardemomme i namnet er mellom anna siamkardemomme, javakardemomme, bastardkardemomme og svart kardemomme frå slekta Amomum.

Kjelder

Bakgrunnsstoff

Krydder
Ingefærfamilien
Luna 1

Luna 1 var ein sovjetisk romsonde og det fyrste romfartøyet til å nå månen. Sonden vart skoten opp 2. januar 1959 frå Bajkonur-kosmodromen. Han passerte mindre enn 59 985 kilometer frå måneyta 4. januar etter ei reise på 34 timar. Deretter gjekk sonden inn i bane kring sola, mellom banane til jorda og Mars. Det vert rekna at sonden eigentleg hadde som mål å slå ned i måneyta.

3. januar oppskytingsåret ved ein avstand på 113 000 kilometer frå jorda sleppte sonden ut ei sky av natriumgass. Skya glødde oransje og var synleg over Indiahavet som ei stjerne med tilsynelatande storleiksklasse 6, slik at astronomar kunne spora sonden. Utsleppet fungerte òg som ei utrøyning av åtferda til gass i verdsrommet.

Luna 1 gav dei fyrste målingane av solvinden og fann at månen ikkje hadde noko magnetfelt.

Kjelder 
 Luna 1  - NSSDC

Bakgrunnsstoff 

Luna-programmet
Himmellekam

Himmellekamar er objekt i verdsrommet, slik som til dømes sola, månen, stjerner og planetar.

Kjelder

Bakgrunnsstoff

 SkyandTelescope.com SkyChart
Solselle

Solseller eller solceller er elektroniske einingar som kan konvertera energien i solljos til elektrisk energi gjennom den fotovoltaiske effekten.

Den fyrste fotovoltaiske modulen vart bygd ved Bell Laboratories i 1954 og vart kalla eit solbatteri, men det var mest ein kuriositet sidan det var dyrt i produksjon. I 1960-åra byrja romindustrien å gjera den fyrste seriøse bruken av solseller for å gje straum til romfartøy. Gjennom romprogramma vart solselleteknologien betra og produksjonskostnadene gjekk ned. Under energikrisa i 1970-åra fekk sollselleteknologi merksemd som ein måte å produsera straum nede på jorda òg.

Kjelder 
 How do Photovoltaics Work? - NASA Science

Bakgrunnsstoff 

 
Energiomforming
Laika

Laika var ein sovjetisk romhund, blandingshund og tidlegare gatehund. Ho vart det fyrste dyret til å gå i bane kring jorda, om bord i satellitten Sputnik 2.

Laika døydde av overoppheiting etter at temperaturen i satellitten nådde 40 °C. Varmekontrollsystemet i satellitten fungerte ikkje av di fråskiljinga av Blok A-kjernen i bane ikkje var vellukka. Dessutan hadde noko av isolasjonen på satellitten vorte riven laus.

Kjelder 
 Russia opens monument to space dog Laika - Associated Press via USA Today
 Sputnik 2  - NSSDC

Bakgrunnsstoff
Tandberg, Erik. (14. februar 2009). Laika. I Store norske leksikon. 

Kjende hundar
Sovjetisk romfart
Stortingsrepresentantar 1985-1989

Stortingsrepresentantar 1985-1989 er ei liste over stortingsrepresentantane i valperioden 1. oktober 1985 til 30. september 1989. Stortinget hadde totalt 157 representantar, fordelt med 71 til Arbeidarpartiet, 50 til Høgre, 16 til Kristeleg Folkeparti, 12 til Senterpartiet, 6 til Sosialistisk Venstreparti og 2 til Framstegspartiet.

Aust-Agder

Vest-Agder

Akershus

Buskerud

Finnmark

Hedmark

Hordaland

Møre og Romsdal

Nordland

Oppland

Oslo

Rogaland

Sogn og Fjordane

Telemark

Troms

Nord-Trøndelag

Sør-Trøndelag

Vestfold

Østfold

 
Stortingsrepresentantar 1985-1989
Stortingsrepresentantar 1985-1989
Rolf Presthus

Rolf Presthus () var ein norsk advokat og mangeårig politikar for Høgre, partiformann 1986-88. Han var finansminister i Willochregjeringa 1981–86, og stortingsrepresentant for Akershus fylke frå 1969 til han døydde i 1988.

Presthus var fødd i Oslo, men voks opp i Oppegård i Akershus. Han var medlem av kommunestyret 1960-75, og ordførar 1968-69. Frå hausten 1961 var han varamann til Stortinget, og 25 år gammal møtte han nokre dagar på Tinget, som den aller yngste sidan 1814.

Presthus møtte fast på Stortinget frå hausten 1969. I den fyrste fireårsperioden var han medlem av samferdslekomiteen, dei to neste periodane av finanskomiteen, nestformann 1977-81. Då Kåre Willoch danna ei rein Høgre-regjering i oktober 1981, vart Presthus sett til å styre Finansdepartementet. Gjennom sine fire-og-eit-halvt år som finansminister stod han bak fleire endringar i spare- og skattepolitikken i Noreg.

I april 1986 vart Presthus vald til formann i Høgre etter Erling Norvik. For å frigjere tid til partiarbeid vart Presthus flytta til Forsvarsdepartementet, men allereie to veker seinare var Willoch-regjeringa felt og avgått. Sidan var han medlem av landbrukskomiteen, og etter stortingsvalet 1987 av energi- og industrikomiteen. Heile perioden han var formann vart det lagt press på Presthus om å få danna ei regjering som kunne ta landsstyringa frå mindretalsregjeringa utgått frå Arbeidarpartiet.

Presthus døydde brått av hjerneblødning 1. januar 1988.

Kjelder 
Denne artikkelen bygger på «Rolf Presthus» frå ,  den 13. desember 2015.

Bakgrunnsstoff 
 
 

Norske finansministrar
Norske forsvarsministrar
Statsrådar i Regjeringa Willoch
Høgrestatsrådar
Stortingsrepresentantar 1969-1973
Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar frå Høgre
Stortingsrepresentantar for Akershus
Leiarar for Høgre
Ordførarar i Oppegård
Høgreordførarar i Akershus
Folk frå Oppegård
Explorer 2

Explorer 2 var ein amerikansk satellitt. Under oppskytinga 5. mars 1958 vart ikkje fjerdetrinnet på Jupiter-C-raketten kveikt, og satellitten nådde ikkje opp i jordbane.

Mellom instrumenta satellitten hadde med seg var eit instrument som var var på kosmisk stråling og eit anna som kunne merka mikrometeorittar.

Kjelder 
 Explorer 2 - JPL
 Stories of Missions Past: Early Explorers - NASA

Explorer-programmet
Mislukka satellittoppskytingar
Stortingsrepresentantar 1997-2001

Stortingsrepresentantar 1997-2001 er ei liste over stortingsrepresentantane i valperioden 1. oktober 1997 til 30. september 2001. Stortinget hadde totalt 165 representantar, fordelt med 65 til Arbeidarpartiet, 25 til Kristeleg Folkeparti, 25 til Framstegspartiet, 23 til Høgre, 11 til Senterpartiet, 9 til Sosialistisk Venstreparti, 6 til Venstre og 1 til Kystpartiet.

Åtte utjamningsmandat vart fordelt til valkrinsane Akershus (2), Hedmark (1), Hordaland (1), Oslo (2) og Rogaland (2).

Aust-Agder

Vest-Agder

Akershus

Buskerud

Finnmark

Hedmark

Hordaland

Møre og Romsdal

Nordland

Oppland fylke

Oslo

Rogaland fylke

Sogn og Fjordane fylke

Telemark fylke

Troms fylke

Nord-Trøndelag fylke

Sør-Trøndelag fylke

Vestfold fylke

Østfold fylke

 
Stortingsrepresentantar 1997-2001
Stortingsrepresentantar 1997-2001
Tom Thoresen

Tom Thoresen () er ein norsk politikar frå Glemmen i Østfold. Han representerte Østfold fylke og Arbeidarpartiet på Stortinget frå 1977 til 2001. Thoresen var parlamentarisk leiar for Arbeiderpartiet frå hausten 1996 og ut 1997/97-sesjonen. Sidan 1. september 2002 har han vore direktør i Medietilsynet.

Thoresen var lektor på ein vidaregåande skule i heimbyen. Han var medlem av bystyret i Fredrikstad i 16 år; 1972-87. 

På Stortinget var Thoresen medlem av administrasjonskomiteen 1977-81, kyrkje- og undervisningskomiteen 1981-85, finanskomiteen 1985-92, utanrikskomiteen 1992-1993 og 1996-2001, samt nestleiar i kontroll- og konstitusjonskomiteen 1993-96.

Kjelder
Stortingsbiografi

Stortingsrepresentantar 1977-1981
Stortingsrepresentantar 1981-1985
Stortingsrepresentantar 1985-1989
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Folk frå Fredrikstad
Cerberus Palus

Cerberus Palus er ei slette på Elysium Planitia på Mars, eit stykke sør for vulkanen Albor Tholus.

På sletta har Mars Reconnaissance Orbiter fotografert spiralmønster som truleg er av vulkansk opphav.

Kjelder

Bakgrunnsstoff 

Sletter på Mars
Obóz Narodowo-Radykalny

Obóz Narodowo-Radykalny (ONR) er ein høgreradikal polsk organisasjon som òg har etablert seg i Noreg. ONR engasjerer seg mellom anna mot asylmottak og muslimar. 

Namnet kan omsetjast med «Den nasjonale radikale leiren». Det moderne ONR oppfattar seg som etterkomarar av det opphavlege ONR, som vart stifta i Polen i 1934.

Organisasjonen vart grunnlagt i 1993 og registrert som foreining i 2003. I Polen reknar ein med at minst 1000 medlemmer og støttespelarar er organiserte i regionale foreiningar. Organisasjonen er antisemittisk.

Referanser

Polen
Nasjonalisme
Jon Georg Dale

Jon Georg Dale () er ein norsk politikar frå Dalsbygda i Volda kommune i Møre og Romsdal, aktiv for Framstegspartiet. Han var landsbruks- og matminister i regjeringa Solberg frå 16. desember 2016. Frå 31. august 2018 til 24. januar 2020 var han norsk samferdselsminister.

Dale har arbeidd i næringsmiddelbransjen 2003–2010 hjå Nortura, Johs. Jacobsen kjøtt AS og hjå Kraft Laks AS. Dale var medlem av Volda kommunestyre 2003–2015 og var medlem av Møre og Romsdal fylkesting 2009–2011. Han var politisk rådgjevar i stortingsgruppa til Framstegpartiet 2010–2013. 

Jon Georg Dale var vararepresentant til Stortinget 2009–2017. Frå 2017 er han stortingsrepresentant for Møre og Romsdal. Han var statssekretær for Ketil Solvik-Olsen i Samferdselsdepartementet 2013–2014 og i Finansdepartementet 2014–2015 før han vart statsråd.

Kjelder

Bakgrunnsstoff 
 Statssekretær Jon Georg Dale (FrP) frå Regjeringa.no

Folk frå Volda
Frp-statsrådar
Lokalpolitikarar i Volda
Norske landbruksministrar
Statsrådar i Regjeringa Solberg
Statssekretærar frå FrP
Statssekretærar i Regjeringa Solberg
Stortingsrepresentantar for Møre og Romsdal
Stortingsrepresentantar frå FrP
Stortingsrepresentantar 2017-2021
Staffan stalledräng

Staffan stalledreng, eller Stefan stallgut, er ein engelsk og nordisk versjon av soga om den heilage Stefan. Ifølgje soga var Stefan ein tenar hjå Herodes den store, og den første som såg Betlehemsstjerna. Den heilage Stefan er knytt til jula gjennom at festdagen hans, Stefanusdagen, ligg på andre juledag.

I Sverige og Finland er soga om Stefan i dag hovudsakleg knytt til ein julesong kjend som «Staffansvisan», «Sankte Staffan» eller «Staffan var en stalledräng». I dag blir songen som regel framført av stjernegutar på luciadagen, men tidlegare var knytt til markeringar av stefanusdagen, som staffansritt. Songen er ei legendevise
klassifisert som SMB 39 og TSB B 8. Innhaldet i dei ulike variantane av songen kan variera, men skildrar gjerne Stefan som stallgut, gjetar eller tenar for kong Herodes.

Det finst også danske (DgF 96), færøyske (CCF 167) og norske versjonar av songen. På engelsk finst han som som «St. Stephen and Herod» (Child 22). Denne versjonen fortel at Stefan blir steina til døde på ordre frå Herodes.

Kjelder

Denne artikkelen bygger på «Staffan stalledräng» frå ,  den 17. desember 2015.

Bakgrunnsstoff 
 Staffan var en stalledräng ved Historiska Museet

Sveriges Medeltida Ballader
Child Ballads
Julesongar
Sørpolområdet til Mars

Sørpolområdet til Mars eller Planum Australe har eit område som heile tida er dekt med is. Denne isen er sett saman av vassis og karbondioksid-is. Om vetteren er òg eit større område ikring dekt med frost som vert til gass når sumaren kjem.

Isdekket på sørpolen når visse stadene ei tjukn på opp til 3,5 kilometer, og det har ein diameter på kring 350 kilometer.

Det permanente isdekket er sett saman av 85% karbondioksid-is og 15% vassis. Det har ein kjerne av vassis.

Sjå òg 
 nordpolområdet til Mars

Kjelder

Bakgrunnsstoff 

Marsgeografi
Explorer 3

Explorer 3 var ein amerikansk satellitt. Han vart skoten opp 26. mars 1958 i ein eksentrisk bane med ein Juno-rakett.

Føremåla med Explorer 3 var eit framhald av utrøyningane byrja med Explorer 1. Satellitten hadde med seg eit Geiger-Müller-rør for å telja kosmisk stråling og eit instrument som var var på mikrometeoroittar. Satellitten vog 14,1 kilogram.

Explorer 3 var spinnstabilisert og hadde ein bandinnspelar om bord for å kunna gje ein heil strålingshistorikk for kvar bane kring jorda.

Kort tid etter oppskyting vart det oppdaga at Explorer 3 hadde ei snublande rotasjonsrørsle med ein periode på rundt 7 sekund. Explorer 3 gjekk inn i jordatmosfæren 27. juni 1958, 93 dagar etter oppskyting.

Kjelder 
 Explorer 3 - NSSDC

Explorer-programmet
Ursula Evje

Ursula Evje () er ein norsk uavhengig stortingspolitikar.
Ho vart innvald på Stortinget frå Akershus i 1997 for Frp. Evje blei uavhengig frå 14. desember 2004.

Presidentskapet i Stortinget
2001–2005 varasekretær i Odelstinget.

Stortingskomitéar 
 2001–2005 medlem av Kyrkje-, utdannings- og forskningskomitéen.
 1997–2001 medlem av Kyrkje-, utdannings- og forskningskomitéen.
 1997–2001 varamedlem av Valkomitéen.

Kjelder 

 
Denne artikkelen bygger på «Ursula Evje» frå ,  den 18. desember 2015.


Stortingsrepresentantar 1997-2001
Stortingsrepresentantar 2001-2005
Stortingsrepresentantar for Akershus
Stortingsrepresentantar frå FrP
Lokalpolitikarar i Skedsmo
FrP-politikarar i Akershus
Folk frå Oslo
Bjørn Hernæs

Bjørn Hernæs () er ein tidlegare norsk industrileiar, gardbrukar og Høgre-politikar. Han var innvald på Stortinget frå Hedmark 1993–2005.

Hernæs er son av malar Asbjørn Jacobsen og gardbrukar Borghild Hernæs. Etter studenteksamen i 1975 gjekk han inn i næringslivet, og tok handelsskole og studium ved Bedriftsøkonomisk Institutt. Hernæs var kontorassistent i maskinfirmaet Alfa Laval AS 1954–1958, salssjef for symaskinfabrikanten Pfaff AS 1958–1968, salsdisponent i kjemi- og lækjemiddelfirmaet Norske Hoechst AS 1968–1972 og administrerande direktør i gardinsystemfabrikanten Silent Gliss Norway AS på Skarnes 1972–1993. Han fungerte òg som administrerande direktør i Silent Gliss i Danmark og Sverige 1981–1984. Hernæs har òg drive slektsgarden Øvre Hærnes på Sander og hatt styreverv i lokalt næringsliv.

Hernæs var viseformann i Sinsen Unge Høgre 1958–1960, leiar i Sør-Odal Høgre 1988–2006 og informasjonsleiar i Hedmark Høgre 1991–1993. Frå midten av 1980-åra leidde han Østlandskomiteen for utbygging av Gardermoen lufthamn. Hernæs var innvald på Stortinget frå Hedmark 1993–2005. På Stortinget var han medlem av Stortingets forsvarskomité 1993–1997 og 2001–2005, medlem av Stortingets justiskomité 1997–2001, visesekretær i Stortingets plenum 1997–2001 og leiar av stortingsdelegasjonen til OSSE si parlamentariske forsamling 2001–2005. Frå 2014 er han leiar i Hedmark Senior Høgre.

Kjelder

Denne artikkelen bygger på «Bjørn Hernæs» frå ,  den 18. desember 2015.

Bakgrunnsstoff 
 

Folk frå Sør-Odal
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar for Hedmark
Stortingsrepresentantar frå Høgre